TOP ฟอร์มเทพ! กำไร Q3/60 โต 158% มาที่ 7.60 พันลบ.เหตุรายได้ขายผลิตภัณฑ์พุ่ง
TOP ฟอร์มเทพ! กำไร Q3/60 โต 158% มาที่ 7.60 พันลบ. จากปีก่อน 2.94 พันลบ. เหตุรายได้ขายผลิตภัณฑ์พุ่ง ส่วน 9 เดือน มีกำไร 1.79 หมื่นลบ. โต 16% จากปีก่อน 1.54 หมื่นลบ.
13 พ.ย. 2560

บริษัท ไทยออยล์ จำกัด (มหาชน) หรือ TOP รายงานผลการดำเนินงานประจำไตรมาส 3/60 สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานเพิ่มขึ้นเนื่องจากรายได้จากการขายไตรมาส 3/60 เมื่อเทียบกับไตรมาส 3/59 เพิ่มขึ้นขึ้นเป็น 11,820 ล้านบาท อันเป็นผลมาจากปริมาณวัตถุดิบที่ป้อนเข้าสู่กระบวนการผลิตของกลุ่มเพิ่มขึ้นทำให้ปริมาณจำหน่ายผลิตภัณฑ์โดยรวมเพิ่มขึ้นและราคาขายผลิตภัณฑ์เฉลี่ยที่ปรับตัวเพิ่มขึ้นด้วย
โดยกลุ่มไทยออยล์มีกำไรขั้นต้นจากการผลิตของกลุ่มไม่รวมผลกระทบจากสต๊อกน้ำมันเพิ่มขึ้น 3.5 เหรียญสหรัฐฯ ต่อบาร์เรล ส่วนใหญ่มาจากส่วนต่างราคาน้ำมันสำเร็จรูปทุกชนิดปรับเพิ่มขึ้นและ Crude Premium ที่ปรับลดลง
ทั้งนี้ในไตรมาส 3/60 ราคาน้ำมันดิบที่ปรับตัวสูงขึ้นทำให้มีผลกำไรจากสต๊อกน้ำมัน ขณะที่ในไตรมาส 3/59 มีผลขาดทุนจากสต๊อกน้ำส่งผลให้กลุ่มไทยออยล์มี EBITDA และกำไรสุทธิเพิ่มขึ้น 5,591 ล้านบาท และ 4,664 ล้านบาทจาก Q3/59 ตามลำดับ